П Р О Е К Т!
                               МОТИВИ
КЪМ НАРЕДБА 
ЗА ИЗГРАЖДАНЕ И ОПАЗВАНЕ НА ЗЕЛЕНАТА СИСТЕМА НА ТЕРИТОРИЯТА НА ОБЩИНА ЗЛАТОГРАД
1. Причини и мотиви за приемане на наредба за изграждане и опазване на зелената система на територията на община Златоград:


Съгласно чл.62, ал.10 от Закона за устройство на територията, Общинският съвет приема наредба за изграждане и опазване на зелената система на територията на общината.

Настоящият проект на подзаконов нормативен акт с местно значение урежда обществените отношения, свързани с планирането, изграждането, устойчивото поддържане, опазване и развитие на зелената система на територията на Община Златоград. Зелената система е предназначена да подобрява жизнената среда и облика на населените места на територията на общината, чрез поддържане на екологична, рекреативна и естетическа функции.

Основа на зелената система са озеленените площи, за широко обществено ползване, предназначени за трайно задоволяване на обществените потребности от национално или общинско значение – паркове, градини, улично озеленяване.

Допълващи зелената система са озеленените площи за ограничено обществено ползване в имотите на жилищни, вилни, обществени, курортни и спортни сгради и комплекси, както и озеленените площи с друго специфично предназначение – гробищни паркове и защитни насаждения.

В бюджета на Община Златоград се обезпечават необходимите средства за поддържане на оптимални жизнени условия на декоративната растителност в общинските зелени площи.
През последните години местната власт следва политика за разрастване на зелената система, чрез увеличаване на зелените и цветни площи, както и облагородяване и поддържане на съществуващите. Освен екологични ефекти, цветните и зелените площи се превърнаха в атракция за жителите на Община Златоград и туристите.
2. Цели, които се поставят с приемане на наредбата:
Да се отговори положително и категорично на поставените задължения от страна на националния законодател, както и да се надгради местната подзаконова нормативна уредба.
3. Очаквани резултати от приемане на наредбата:

Подобряване на местната подзаконова нормативна уредба и привеждането и в съответствие с разпоредбите на националното законодателство.
4. Финансови средства, необходими за прилагане на новата уредба:

За прилагане на наредбата не са необходими допълнителни финансови и други средства извън предвидените в бюджета на Община Златоград в дейностите „Озеленяване” и „Опазване на околната среда”.

5. Анализ за съответствие с правото на Европейския съюз:
Законодателството на Европейския съюз не въвежда нови изисквания, които да бъдат транспонирани в наредбата.
МИРОСЛАВ ЯНЧЕВ
Кмет на Община Златоград



В Общинска администрация Златоград функционира  Система за  управление на качеството и информационната
сигурност, в съответствие с изискванията на стандартите ISO 9001:2008 и ISO 27001:2005.

